Sámson nyé nâ: “Ai ǹkəg ózəle, mə̌ dābádā bɔ̄ á sí mə̄ngós məngós ai ǹkəg ózəle mə wé ákūda bod.” 17Á mana a ngáman kɔ́bɔ, ńdɔ a ngáwoa ńkə̄g ózəle a ngábə́ bələ́ á wɔ́ á sí, ńdɔ̄ bə́ ngáyole vóm tē dzwé nâ: Ramath Lɛhi. 18Ḿból ā wógo ekódé ábuí, ńdɔ a ngálóe Ǹtondôbə, nyé nâ: “Wǎmēn ō bɔ̄ éyə̄ŋ dzam dzí ai wɔ́ étúgā dzóe; ńdɔ yə mazu wú ékōdé, mə̌ ngáku á mɔ́ míḿbíbín Bəfilísta ?” 19Ńdɔ Zambá á ngásal m̀bɔ́g ákɔ́g yā Lɛhi, məndím mə́ ngákwí. Ńdɔ̄ Sámson a ngányú, ǹsísīm wóé ó dúgán ngamalan, a mǎn wōn. Asú tē bə́ ngáyole etǎm tē dzwé nâ: Ein Koré; é ngə́lə̄ á Lɛhi a zaa kwí ámōs yə aná. 20Sámsom a ngátsíg Ísraɛ̂l ǹtól á táŋ mim̀bú mə̄wóm mə́bɛ̄ âbǒg Fīlísta.